هدى سلطان (15 أغسطس 1925 - 5 يونيو 2006)، ممثلة ومطربه مصرية. اتولدت فى واحده من القرى المصرية تسمى كفر ابو جندي تابعة لمركز قطور بمحافظة الغربية قريب من مدينة طنطا اسمها الاصلى بهيجة حبس عبد العال الحو, هيه شقيقة الفنان محمد فوزى وأخت الفنانة هند علام وهي فنانة ومغنية مصرية ابتدت فى 1950 مع فيلم "ست الحسن".وده كان سبب طلاقها من اول أزواجها محمد نجيب بسبب الغيرة بعد أن أنجبت كبرى بناتها نبيلة وبعدها اتجوزت المنتج والموزع السينمائي فؤاد الجزايرلى وفشل زواجها . وتزوجت بعده فؤاد الأطرش شقيق فريد الأطرش واسمهان الأطرش، وبعدها فريد شوقى اللى أنجبت منه ابنتيها ناهد ومها وعاشت معه 15 سنه. و اتجوزت بعده المخرج المسرحي حسن عبد السلام قدمت مع فريد شوقي اكثر من عشرين فيلما حيث شكلا ثنائيا متميزا فى السينما المصرية جذب جمهور كبير دفعت النقاد والجمهور لاطلاق لقب "ملك الترسو" على الراحل فريد شوقي. ومن اشهر الافلام اللى قدمتها "امرأة فى الطريق" اللى نالت على دورها فيه الكثير من الجوائز، الى جانب افلام "السكرية" عن رواية نجيب محفوظ بالاسم نفسه و"جعلوني مجرما" للمخرج عاطف سالم و"فتوات الحسينية".